CELEX: 52014XG1223(02)
Language: bg
Date: 2014-12-23 00:00:00
Title: Заключения на Съвета и на представителите на правителствата на държавите членки, заседаващи в рамките на Съвета, относно работния план за културата за периода 2015—2018 г.

23.12.2014   
            
            
               BG
            
            
               Официален вестник на Европейския съюз
            
            
               C 463/4
            
         Заключения на Съвета и на представителите на правителствата на държавите членки, заседаващи в рамките на Съвета, относно работния план за културата за периода 2015—2018 г.
   (2014/C 463/02)
   СЪВЕТЪТ НА ЕВРОПЕЙСКИЯ СЪЮЗ И ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ ЧЛЕНКИ, ЗАСЕДАВАЩИ В РАМКИТЕ НА СЪВЕТА,
   I.   ВЪВЕДЕНИЕ
   
   КАТО ПРИПОМНЯТ целите, поставени пред Европейския съюз в областта на културата по силата на член 167 от Договора за функционирането на Европейския съюз (ДФЕС);
   КАТО ПРИПОМНЯТ Резолюцията на Съвета от 16 ноември 2007 година относно Европейска програма за култура (1) и нейните стратегически цели, а именно насърчаване на културното многообразие и междукултурния диалог, насърчаване на културата като творчески двигател и поощряване на културата като жизненоважен елемент в международните отношения на Съюза;
   КАТО ПРИПОМНЯТ Регламент (ЕС) № 1295/2013 за създаване на програма „Творческа Европа“ (2014—2020 г.) (2), и по-специално нейните общи цели, насочени към насърчаване на европейското езиково и културно многообразие, популяризиране на европейското културно наследство и засилване на конкурентоспособността на европейските сектори на културата и творчеството с цел насърчаването на интелигентен, устойчив и приобщаващ растеж;
   КАТО ПРИПОМНЯТ съществения принос на секторите на културата и творчеството за икономическото, социалното и регионалното развитие, значението на тези сектори за стратегията „Европа 2020“ за интелигентен, устойчив и приобщаващ растеж, както и факта, че обсъжданията на министрите на културата по време на заседанието на Съвета на 25 ноември 2014 г. ще допринесат за изготвяне на отговора на Съвета в контекста на междинния преглед на стратегията, насрочен за 2015 г.;
   КАТО ВЗЕМАТ ПОД ВНИМАНИЕ резултатите от работата по линия на работния план за културата за периода 2011—2014 г. (3), изготвен от Съвета, както и резултатите от окончателната оценка, извършена от държавите членки в рамките на Съвета (4), които съставляват основата за окончателния доклад на Комисията относно изпълнението и целесъобразността на работния план за културата за периода 2011—2014 г. (5);
   КАТО ИМАТ ПРЕДВИД заключенията на Съвета от 26 ноември 2012 г. относно управлението на културата (6), и по-специално предвидения в тях редовен обмен на информация на ранен етап относно политиките и действията на ЕС в други сфери на политиката, имащи пряко или косвено въздействие върху въпросите и политиките в областта на културата.
   ИЗРАЗЯВАТ СЪГЛАСИЕ:
   
               —
            
            
               при надлежно зачитане на принципа на субсидиарност да създадат четиригодишен работен план за културата за периода 2015—2018 г., с възможност за извършване на междинен преглед;
            
         
               —
            
            
               да насочват дейностите в културната област към приоритетните теми, основните въпроси, резултатите и методите на работа, изброени в посочения работен план;
            
         
               —
            
            
               да приемат приоритетите на работния план, описани в приложение I;
            
         
               —
            
            
               да създадат работни групи, съставени от назначени от държавите членки експерти, въз основа на приоритетите, принципите и мандатите, определени в приложения I и II, и да наблюдават работата им.
            
         СЧИТАТ, че четиригодишният работен план следва да се ръководи от следните принципи:
   
               а)
            
            
               доразвиване на постиженията на предишния работен план за културата за периода 2011—2014 г., като същевременно се добави по-стратегическо измерение с цел да се засили връзката между работния план и дейността на Съвета и неговите ротационни председателства;
            
         
               б)
            
            
               съсредоточаване върху теми, които се отличават с ясно изразена европейска добавена стойност;
            
         
               в)
            
            
               отчитане на присъщата стойност на културата и изкуствата за укрепване на културното многообразие;
            
         
               г)
            
            
               осигуряване на високи постижения, иновации и конкурентоспособност на секторите на културата и творчеството чрез насърчаване на дейността на художниците, творците и дейците на културата и признаване на приноса на тези сектори за изпълнението на целите на стратегията „Европа 2020“ за растеж и работни места, като се обръща особено внимание на предизвикателствата на прехода към цифрови технологии;
            
         
               д)
            
            
               включване по целесъобразност на въпросите на културата в други области на политиката, в съответствие с член 167, параграф 4 от ДФЕС;
            
         
               е)
            
            
               насърчаване на междусекторното сътрудничество;
            
         
               ж)
            
            
               осигуряване на единодействие с програма „Творческа Европа“;
            
         
               з)
            
            
               разработване на политика, основана на надеждни факти.
            
         II.   ПРИОРИТЕТИ И МЕТОДИ НА РАБОТА
   
   
               —
            
            
               ИЗРАЗЯВАТ СЪГЛАСИЕ да се стремят към постигане на приоритетите, описани в приложение I:
               
                           А.
                        
                        
                           Достъпна и приобщаваща култура;
                        
                     
                           Б.
                        
                        
                           Културно наследство;
                        
                     
                           В.
                        
                        
                           Сектори на културата и творчеството: икономика на творчеството и иновации;
                        
                     
                           Г.
                        
                        
                           Насърчаване на културното многообразие, културата във външните отношения на ЕС и мобилността.
                        
                     
         
               —
            
            
               ИЗРАЗЯВАТ СЪГЛАСИЕ, че надеждната, съпоставима и актуална статистика в областта на културата е основа за задълбоченото разработване на политики в тази сфера и поради това статистиката е междусекторен приоритет в работния план; във връзка с това ОЧАКВАТ резултатите от работата, която предстои да бъде извършена под егидата на Евростат, с цел да се осигури редовно производство и разпространение на статистически данни за културата, като същевременно се отчитат съдържащите се в доклада на ESS-net Culture препоръки;
            
         
               —
            
            
               ИЗРАЗЯВАТ СЪГЛАСИЕ да направят преглед на извършената дейност по отношение на културата във външните отношения на ЕС, както и относно необходимостта работата в тази област да продължи в сътрудничество с Европейската служба за външна дейност и Комисията;
            
         
               —
            
            
               ИЗРАЗЯВАТ СЪГЛАСИЕ да използват различни методи на работа в зависимост от целта и темата на обсъждане:
               
                           i)
                        
                        
                           отворения метод на координация (ОМК), който следва да остане основният метод на работа за сътрудничество между държавите членки;
                        
                     
                           ii)
                        
                        
                           неофициални срещи на служители на министерствата на културата, в т.ч. със служители от други министерства;
                        
                     
                           iii)
                        
                        
                           
                              ad-hoc експертни групи или тематични семинари, организирани от Комисията с цел по-нататъшно разглеждане на въпроси, свързани с темите от работния план, и взаимодействие с други включени в него инструменти;
                        
                     
                           iv)
                        
                        
                           организирани от Комисията срещи за преглед на извършената работа в областите на политиката, обстойно застъпени в предишните работни планове за културата;
                        
                     
                           v)
                        
                        
                           конференции, проучвания и инициативи за партньорско обучение.
                        
                     
         III.   ДЕЙСТВИЯ
   
   ПРИКАНВАТ ДЪРЖАВИТЕ ЧЛЕНКИ:
   
               —
            
            
               при разработването на политиката на национално равнище да вземат предвид постигнатите посредством работния план резултати, като същевременно зачитат принципа на субсидиарност;
            
         
               —
            
            
               да разпространяват информацията за резултатите от работния план до заинтересованите страни на всички равнища.
            
         ПРИКАНВАТ ПРЕДСЕДАТЕЛСТВАТА НА СЪВЕТА:
   
               —
            
            
               в контекста на тройката председателства да вземат предвид приоритетите на работния план при разработването на 18-месечните си програми;
            
         
               —
            
            
               да информират подготвителния орган на Съвета в областта на културата за работата, извършена от други подготвителни органи на Съвета, имаща пряко или косвено въздействие върху въпросите и политиките в областта на културата (7);
            
         
               —
            
            
               да организират, когато е уместно, неофициални заседания (включително съвместни и междусекторни заседания) за обсъждане и отчитане на резултатите, постигнати чрез работния план, и да разпространяват широко тези резултати;
            
         
               —
            
            
               да обмислят, въз основа на окончателен доклад на Комисията, изготвен чрез използване на доброволния принос на държавите членки, дали да предложат нов работен план.
            
         ПРИКАНВАТ КОМИСИЯТА:
   
               —
            
            
               да подкрепя държавите членки и други заинтересовани страни да си сътрудничат в рамките, определени от настоящите заключения, по-специално като:
               
                           а)
                        
                        
                           подкрепя възможно най-широкото участие на държавите членки, както и на експерти и други заинтересовани страни, в посочените в приложение I работни структури;
                        
                     
                           б)
                        
                        
                           допълва работата на групите по ОМК с проучвания, както и с дейности за партньорско обучение;
                        
                     
         
               —
            
            
               да разпространява информация за резултатите от работния план на толкова езици, на колкото се счита за подходящо, в т.ч. чрез цифрови средства, например чрез своя уебсайт;
            
         
               —
            
            
               да докладва на компетентния подготвителен орган на Съвета в областта на културата на възможно най-ранен етап за съответните си инициативи, по-специално за предложенията, за които оценката на въздействието е показала пряко или косвено въздействие върху въпросите в областта на културата (8);
            
         
               —
            
            
               да гарантира взаимния обмен на информация между групите по ОМК в сферата на културата, както и между тях и съответните групи по ОМК, работещи в свързани сектори;
            
         
               —
            
            
               редовно да информира подготвителния орган на Съвета в областта на културата за напредъка на работата по отношение на статистиката в тази област;
            
         
               —
            
            
               да извършва консултации и да информира редовно заинтересованите страни на европейско равнище, включително гражданското общество, за напредъка по отношение на работния план, с цел да се гарантира адекватност и прозрачност на дейностите, в т.ч. чрез Европейския културен форум;
            
         
               —
            
            
               преди края на първото полугодие на 2018 г. и въз основа на доброволния принос на държавите членки да приеме окончателен доклад за изпълнението и целесъобразността на работния план.
            
         ПРИКАНВАТ ДЪРЖАВИТЕ ЧЛЕНКИ И КОМИСИЯТА, В РАМКИТЕ НА СЪОТВЕТНИТЕ ИМ ОБЛАСТИ НА КОМПЕТЕНТНОСТ И ПРИ НАДЛЕЖНО СПАЗВАНЕ НА ПРИНЦИПА НА СУБСИДИАРНОСТ:
   
               —
            
            
               да работят заедно, съгласувано и в сътрудничество, като използват работните структури и методи, посочени в настоящите заключения, за осигуряване на добавена стойност в сферата на културата на равнище ЕС;
            
         
               —
            
            
               да вземат под внимание културата при разработването, прилагането и оценяването на политиките и действията в други области, по-специално за да осигурят ранно и ефективно включване в процеса на разработване на политиките;
            
         
               —
            
            
               да насърчават по-качествен принос на културата към общите цели на стратегията „Европа 2020“, като се има предвид ролята на сектора за постигане на интелигентен, устойчив и приобщаващ растеж и като се отчита положителният ефект върху области като заетостта, социалното приобщаване, образованието и обучението, туризма, научните изследвания и иновациите, както и регионалното развитие;
            
         
               —
            
            
               да насърчават четенето като средство за разпространение на знания, да подпомагат творческите изяви, да улесняват достъпа до културата и културното многообразие и да развиват съзнанието за европейска идентичност, като отчитат различните условия, приложими към електронните книги и към книгите на хартиен носител;
            
         
               —
            
            
               да обменят редовно и на ранен етап информация относно политиките и действията на ЕС, имащи пряко или косвено въздействие върху въпросите и политиките в областта на културата, и в това отношение ги насърчават да обменят информация чрез цифрови средства, включително виртуални платформи;
            
         
               —
            
            
               да поощряват сътрудничеството с трети държави, по-специално страните кандидатки, потенциалните страни кандидатки и страните от европейската политика за съседство, и с компетентните международни организации в областта на културата, включително Съвета на Европа, в т.ч. чрез редовни срещи със съответните трети държави;
            
         
               —
            
            
               да направят междинен преглед на изпълнението на работния план с оглед на евентуално адаптиране или преориентиране във връзка с постигнатите резултати и развитието на политиките на равнище ЕС.
            
         
      (1)  ОВ C 287, 29.11.2007 г., стр. 1.
   
      (2)  ОВ L 347, 20.12.2013 г., стр. 221.
   
      (3)  ОВ C 325, 2.12.2010 г., стр. 1.
   
      (4)  Док. 9591/14.
   
      (5)  Док. 12646/14.
   
      (6)  ОВ C 393, 19.12.2012 г., стр. 8.
   
      (7)  В съответствие със заключенията на Съвета от 2012 г. относно управлението на културата.
   
      (8)  Вж. бележка под линия 7.
   
      ПРИЛОЖЕНИЕ I
      Приоритети на работния план за културата за периода 2015—2018 г.
      
         Приоритетна област А: Достъпна и приобщаваща култура
      
      
         Европейска програма за култура: Културно многообразие и междукултурен диалог (3.1)
      
      
         Стратегия „Европа 2020“: Приобщаващ растеж (приоритет 3)
      
      
                  Действия от страна на:
               
               
                  Теми
               
               
                  Инструменти и методи на работа (вкл. междусекторни)
               
               
                  Очаквани резултати и ориентировъчен график
               
            
                  Държавите членки
               
               
                  А1) Развитие на ключова компетентност „културни познания и умения за изразяване“
               
               
                  ОМК (1), междусекторно
                  Експертите набелязват добри практики за развитие на тази ключова компетентност и за включването ѝ в образователните политики въз основа на познанията и нагласите, установени в препоръката на Европейския парламент и на Съвета от 18 декември 2006 г. относно ключовите компетентности за учене през целия живот (2).
               
               
                  Края на 2015 г.
                  Наръчник за добри практики за културните и образователните органи на национално и европейско равнище.
               
            
                  Държавите членки
               
               
                  А2) Насърчаване на достъпа до култура чрез цифрови средства: политики и стратегии за привличане на публика
               
               
                  ОМК
               
               
                  2015—2016 г.
               
            
                  Цифровите технологии промениха начините за осъществяване на достъпа до културно съдържание, за създаването и използването му. Какво е въздействието на прехода към цифрови технологии за политиките за привличане на публика и практиките на културните институции?
               
               
                  Експертите очертават съществуващите политики и програми и установяват добри практики.
               
               
                  Наръчник за добри практики за културните институции и дейците на културата.
               
            
                  Насърчаване на четенето в цифрова среда, за да се стимулират достъпът и привличането на публика. Очертаване на регулаторна рамка със специален акцент върху практиките за лицензиране, трансграничните услуги и електронното заемане на книги от публичните библиотеки.
               
               
                  Подгрупа по ОМК (3)
                  
                  Експертите очертават най-добрите практики.
               
               
                  2015 г.
                  Доклад, съдържащ казуси
               
            
                  Държавите членки
               
               
                  A3) Насърчаване на приноса на културата за социалното приобщаване
               
               
                  ОМК
               
               
                  2017—2018 г.
               
            
                  Как публичните политики може да насърчават и подкрепят културните институции в работата им в рамките на партньорства с други сектори (здравеопазване, социални грижи, пенитенциарната служба и т.н.)?
               
               
                  Експертите очертават съществуващите публични политики, които се занимават със социалното приобщаване чрез културата, и установяват добрите практики.
               
               
                  Насоки за културните институции и лицата, определящи политиките.
               
            
         
      
         Приоритетна област Б: Културно наследство
      
      
         Европейска програма за култура: Културно многообразие и междукултурен диалог (3.1)
      
      
         Стратегия „Европа 2020“: Интелигентен и устойчив растеж (приоритети 1 и 2)
      
      
                  Действия от страна на:
               
               
                  Теми
               
               
                  Инструменти и методи на работа (вкл. междусекторни)
               
               
                  Очаквани резултати и ориентировъчен график
               
            
                  Държавите членки
               
               
                  Б1) Основано на участието управление на културното наследство
               
               
                  ОМК
               
               
                  2015—2016 г.
               
            
                  Идентифициране на иновативни подходи към многостепенното управление на материалните, нематериалните и цифровите обекти на културното наследство, в които участват общественият сектор, частни заинтересовани страни и гражданското общество.
                  Ще бъде разгледано сътрудничеството между различните равнища на управление и области на политиките.
               
               
                  Експертите очертават и съпоставят обществените политики на национално и регионално равнище, за да се установят добри практики, включително в сътрудничество със съществуващите мрежи в областта на културното наследство.
               
               
                  Наръчник за добри практики за лицата, определящи политиките, и институциите в областта на културното наследство.
               
            
                  Държавите членки
               
               
                  Б2) Умения, обучение и трансфер на знания: традиционни и нови професии, свързани с културното наследство
               
               
                  ОМК, междусекторно
               
               
                  2017—2018 г.
               
            
                  Изграждане на капацитет за упражняване на професии, свързани с културното наследство. Специално внимание към предаването на традиционни умения и ноу-хау и към новите професии, включително в контекста на прехода към цифрови технологии.
                  Насърчава се участието на експерти от сферата на образованието.
               
               
                  Експертите очертават съществуващите схеми за обучение и набелязват нововъзникващи умения и нужди от обучение в сферата на материалните, нематериалните и цифровите обекти на културното наследство.
               
               
                  Наръчник за добри практики за културни и образователни институции.
               
            
                  Комисията
               
               
                  Б3) Оценка на риска и превантивни мерки за опазване на културното наследство от последиците от природни бедствия и заплахи, предизвикани от човешки действия
                  Очертаване на съществуващите стратегии и практики на национално равнище. Сред факторите, които трябва да се разгледат, са свръхексплоатацията, замърсяването, неустойчивото развитие, засегнатите от конфликти зони и природните бедствия (пожари, наводнения, земетресения).
               
               
                  Проучване
               
               
                  2016 г.
               
            
         
      
         Приоритетна област В: Културни и творчески сектори: Икономика на творчеството и иновации
      
      
         Европейска програма за култура: Културата като катализатор на творчеството (3.2)
      
      
         Стратегия „Европа 2020“: Интелигентен и устойчив растеж (приоритети 1 и 2)
      
      
                  Действия от страна на:
               
               
                  Теми
               
               
                  Инструменти и методи на работа (вкл. междусекторни)
               
               
                  Очаквани резултати и ориентировъчен график
               
            
                  Държавите членки
               
               
                  В1) Достъп до финансиране
               
               
                  ОМК (4), междусекторно
               
               
                  2015 г.
               
            
                  Специално внимание към финансовата екосистема за културните и творческите сектори. Проучване на възможни финансови инструменти, например заеми и акции. Преглед и анализ на възможности за алтернативно финансиране, например публично-частни фондове, бизнес ангели, рисков капитал, колективно финансиране, спонсорство, дарения и благотворителност.
                  Насърчава се участието на експерти от сферата на финансите и икономиката.
               
               
                  Експертите установяват новаторски схеми за финансиране и инвестиционни практики в секторите на културата и творчеството.
               
               
                  Препоръки за публичните власти.
               
            
                   
               
               
                  В2) Роля на публичните политики в развитието на предприемаческия и иновативния потенциал на секторите на културата и творчеството
               
               
                   
               
               
                   
               
            
                  Държавите членки
               
               
                  
                              а.
                           
                           
                              Преплитане на секторите на културата и творчеството с цел да се стимулират иновациите, икономическата устойчивост и социалното приобщаване.
                              Изследване и насърчаване на полезното взаимодействие между секторите на културата и творчеството, от една страна, и други имащи отношение сектори, от друга страна.
                           
                        
               
                  Евентуално заключения на Съвета
               
               
                  2015 г
               
            
                  Държавите членки
               
               
                  
                              б.
                           
                           
                              Набелязване на иновативни мерки за насърчаване на предприемачеството и на нови стопански модели в секторите на културата и творчеството.
                           
                        
               
                  ОМК, междусекторно
               
               
                  2016—2017 г.
               
            
                  
                               
                           
                           
                              Насърчава се участието на експерти от сферата на икономиката и предприятията.
                           
                        
               
                  Експертите набелязват добри практики за мерки в подкрепа на бизнеса, насочени към предприемачите от секторите на културата и творчеството.
               
               
                  Наръчник за добри практики и препоръки за публичните органи.
               
            
                  Държавите членки
               
               
                  В3) Устойчив културен туризъм
               
               
                  ОМК, междусекторно
               
               
                  2017—2018 г.
               
            
                  Набелязване на начини за създаване на предлагане в европейския туризъм, което да се основава на материалното и нематериалното културно наследство като фактор за конкурентоспособност, с оглед да се привлекат нови форми на устойчив туризъм. Проучване на начините, по които цифровизацията на културното съдържание и цифровите услуги могат да стимулират разширяването на трансевропейските туристически мрежи и по-нататъшното развитие на маршрути, включително малките бързо развиващи се дестинации, като се вземат предвид и дейности, свързани със съвременните изкуства, фестивали и културни прояви.
                  Насърчава се участието на експерти от сферата на туризма.
               
               
                  Експертите очертават методите и инструментите, които да направят европейското културно наследство достъпно и оперативно съвместимо със системата за насърчаване и маркетинг на туризма.
               
               
                  Насоки за разработващите политиките
               
            
         
      
         Приоритетна област Г: Насърчаване на културното многообразие, културата във външните отношения на ЕС и мобилността
      
      
         Европейска програма за култура: Културно многообразие и междукултурен диалог (3.1), Културата като жизненоважен елемент в международните отношения (3.3)
      
      
         Стратегия „Европа 2020“: Устойчив и приобщаващ растеж (приоритети 2, 3), Използване на инструментите на ЕС за външна политика
      
      
                  Действия от страна на:
               
               
                  Теми
               
               
                  Инструменти и методи на работа (вкл. междусекторни)
               
               
                  Очаквани резултати и ориентировъчен график
               
            
                  Държавите членки/Комисията
               
               
                  Г1) Конвенцията на ЮНЕСКО за опазване и насърчаване на многообразието от форми на културно изразяване
                  Оценка на изпълнението на Конвенцията на ЮНЕСКО от 2005 г. за опазване и насърчаване на многообразието от форми на културно изразяване въз основа на доклада, изготвен от името на ЕС през 2012 г. (5). Разглеждане на нейното въздействие върху споразуменията и протоколите за културно сътрудничество в споразуменията за свободна търговия. Проучване на нейното прилагане, по-специално в цифровия контекст.
               
               
                  Дейности, свързани с прегледа на извършената работа
               
               
                  2015 г.
               
            
                   
               
               
                  Г2) Културата във външните отношения на ЕС
                  
                              а.
                           
                           
                              Културата в политиките на ЕС за сътрудничество за развитие
                           
                        
               
                   
               
               
                   
               
            
                  Държавите членки
               
               
                  
                              —
                           
                           
                              Подкрепа за интегрирането на културата в дневния ред, инструментите и програмите на ЕС в областта на сътрудничеството за развитие с трети държави и оценка на ролята на културата за устойчивото развитие.
                           
                        
               
                  Евентуално заключения на Съвета
               
               
                  2015 г.
               
            
                  Комисията/държавите членки
               
               
                  
                              —
                           
                           
                              Съществуващи програми в областта на културата в страните от европейската политика за съседство
                           
                        
               
                  Проучване
                  Дискусия и последващи действия в подготвителния орган на Съвета в областта на културата с участието на Европейската служба за външна дейност (ЕСВД)
               
               
                  2015 г.
               
            
                  Държавите членки
               
               
                  
                              б.
                           
                           
                              Укрепване на стратегическия подход към културата във външните отношения на ЕС
                           
                        
               
                  Съвместни неформални срещи на старши служители от министерствата на културата и старши служители от министерствата на външните работи, отговарящи за културата, с евентуалното участие на ЕСВД (6)
                  
               
               
                  2015—2018 г.
               
            
                  Комисията/Държавите членки
               
               
                  
                              в.
                           
                           
                              Подготвителна работа относно културата във външните отношения на ЕС (7): дискусия, анализ и последващи действия с участието на подготвителния орган на Съвета в областта на културата и ЕСВД.
                           
                        
               
                  Анализ и последващи действия
               
               
                  2015—2018 г.
               
            
                  Комисията
               
               
                  Г3) Междукултурен диалог и мобилност
               
               
                   
               
               
                  2016 г., доклади за отделните тематични области
               
            
                  
                              а.
                           
                           
                              Междукултурен диалог
                           
                        
               
                  Среща за преглед на извършената работа
               
               
                   
               
            
                  
                              б.
                           
                           
                              Мобилност на дейците на културата, включително данъчни пречки пред мобилността на хората на изкуството в трансграничен контекст Насърчава се участието на данъчни експерти.
                           
                        
               
                  Среща за преглед на извършената работа
               
               
                   
               
            
                  
                              в.
                           
                           
                              Мобилност на колекциите
                           
                        
               
                  Среща за преглед на извършената работа
               
               
                   
               
            
                  
                              г.
                           
                           
                              Незаконен трафик на паметници на културата, включително правила на ЕС за внос на паметници на културата, изнесени незаконно от трети страни.
                           
                        
               
                  Проучване
               
               
                  2016 г.
               
            
                  Държавите членки
               
               
                  Г4) Кино: подобряване на разпространението на европейските филми
               
               
                  ОМК
               
               
                  2017—2018 г.
               
            
                   
               
               
                  Установяване на елементите на взаимно допълване между инструментите в областта на филмовите политики и тяхното подпомагане на регионално и национално равнище и на равнище ЕС, с оглед подобряването на разпространението на европейските филми, по-специално в цифровата среда.
                  Насърчава се участието на експерти от министерствата, които отговарят за филмовите политики, и от националните филмови фондове и институти.
               
               
                  Експертите набелязват добри практики, като вземат предвид резултатите от Европейския филмов форум (8).
               
               
                  Наръчник за добри практики.
               
            
         (1)  Работна група, създадена през 2014 г. в рамките на работния план за културата за периода 2011—2014 г., чийто мандат е продължен. Състои се от експерти от министерствата на културата и на образованието.
      
         (2)  ОВ L 394, 30.12.2006 г., стр. 10.
      
         (3)  Това е подгрупа на работната група по ОМК за насърчаване на достъпа до култура чрез цифрови средства.
      
         (4)  Работна група, създадена през 2014 г. по работния план за културата за 2011—2014 г.
      
         (5)  Периодичен доклад на всеки четири години от името на Европейския съюз относно мерките за опазване и насърчаване на многообразието от форми на културно изразяване в рамките на Конвенцията на ЮНЕСКО от 2008 г. — работен документ на службите на Комисията (SWD (2012) 129 final).
      
         (6)  Организиране на срещи от ротационните председателства на Съвета на доброволен принцип.
      
         (7)  http://cultureinexternalrelations.eu/wp-content/uploads/2013/05/Executive-Summary-ENG_13.06.2014.pdf
      
         (8)  Европейският филмов форум е платформа на структуриран диалог, създадена от Комисията в съобщението ѝ „Европейското кино в цифровата епоха“ (док. 10024/14). Първите резултати от този структуриран диалог се очакват през 2016 г.
   
   
      ПРИЛОЖЕНИЕ II
      Принципи, свързани със състава и функционирането на работните групи, създадени от държавите членки в рамките на работния план за културата за периода 2015—2018 г.
      
         Състав
      
      
                  —
               
               
                  Участието на държавите членки в работата на групите е доброволно и държавите членки могат да се включват в тях по всяко време.
               
            
                  —
               
               
                  Всяка държава членка, която желае да участва в работата на дадена група, определя експерти за членове на тази работна група. Държавата членка следи за това експертите да притежават практически опит в съответната област на национално равнище и осигурява ефективна връзка с компетентните национални органи. Комисията координира процеса на назначаване на експертите. За да намерят експерта с най-подходящ профил за съответната област, държавите членки могат, при необходимост, да назначават различни експерти за отделните тематични области.
               
            
                  —
               
               
                  Всяка група може да реши да покани независими експерти, които да допринесат за работата на групата, представители на гражданското общество, както и представители на трети европейски държави.
               
            
         Работни процедури
      
      
                  —
               
               
                  Групите работят по определените в работния план теми, като спазват сроковете, установени в приложение I.
               
            
                  —
               
               
                  Определените цели и графикът за тяхното изпълнение могат да бъдат преразгледани по време на междинната оценка в зависимост от постигнатите резултати и от развитието на политиките на равнище ЕС.
               
            
                  —
               
               
                  Продължителността на работа на групата е средно 18 месеца, през които могат да се проведат средно шест срещи.
               
            
                  —
               
               
                  Всяка работна група сама определя своя председател или своите председатели за всяка тематични област, включена в приоритетите ѝ.
               
            
         Докладване и информация
      
      
                  —
               
               
                  Председателите на работните групи се отчитат пред Комитета по въпросите на културата за напредъка в работата на съответната група. Комитетът по въпросите на културата има възможност да дава насоки на групите, за да получи желаните резултати и да координира тяхната работа.
               
            
                  —
               
               
                  За всяка от посочените в приложение I цели групите представят доклад за свършената работа, включващ конкретни резултати, които могат да бъдат използвани по-нататък.
               
            
                  —
               
               
                  Дневният ред и протоколите от заседанията на работните групи се предоставят на всички държави членки, независимо от степента им на участие в дадена област. Докладите на групите се публикуват.
               
            
                  —
               
               
                  Комисията предоставя на работните групи секретарско обслужване и логистична подкрепа. В рамките на възможното тя подпомага работата им и с всякакви други подходящи средства (в т.ч. изследвания в съответната област на действие).
               
            
                  —
               
               
                  Посочените по-горе доклади се използват за изготвянето на окончателния доклад на Комисията относно изпълнението на работния план.